Si tama n tesiktiwin d tasakta tanmettit-tadelsant, i d-ibanen ugar n tiyaḍ, nufa-tt di 49 n tukkisin. Ma seg tama n talɣiwin d tugna i yeṭṭfen taqacut, imi tban-d 88 n tukkisin n yimagraden n wammud. Yettuqet wawal deg tesleḍ ɣef tugna, ugar n talɣiwin-nniḍen, imi d tinna i tsemras swaṭas tmetti taqbaylit. Rnu diɣ, imagardan n wammud, ittezzi deg-sen wawal aṭas ɣef tudert di tmetti d wayen i d-icudden ɣur-s. Nufa-d belli deg yimagraden n sin yiɣmisen-a, yettuqet usugnan aqbayli ucrik ɣer tama n usugnan ineslem (adeyyani).